### Resume

European Energy har anmodet om at få udarbejdet et plangrundlag for etablering af et solcelleanlæg ved [adresse] Give på arealer, der i dag anvendes til landbrug. Anlægget er på ca. 136 ha. De arealer, der ikke skal bruges til solceller, kan anvendes til natur og jordbrug. Der er udarbejdet en lokalplan, et tillæg til kommuneplanen og en miljøvurdering af planerne og projektet. Vejle Kommune har i høringsperiode fra 25. august 2023 til 30. oktober 2023 modtaget 15 indsigelser. Indsigelserne har givet anledning til at anbefale ændringer i lokalplanen.

### Sagsfremstilling

![](data:image/png;base64...)

Figur 1: Kort over lokalplanområdet.

Planens historik

Teknisk Udvalg besluttede på mødet 12. oktober 2022, pkt. nr. 241, at igangsætte udarbejdelse af lokalplan nr. 1394 og tillæg nr. 28.

Der har været afholdt informationsmøde i september 2022, hvor et oplæg om solcelleprojektet blev præsenteret for borgerne.

Tillægget og afgrænsning af miljøvurderingen har været i fordebat fra 31. november 2022 til 19. december 2022.

Byrådet besluttede på møde 16. august 2023, pkt. nr. 127, at sende lokalplanen, tillægget og miljørapporten i offentlig høring.

Lokalplanen, tillægget og miljørapporten har været i offentlig høring fra 25. august 2023 til 30. oktober 2023.

Der har været afholdt borgermøde 12. september 2023.

Indsigelser/bemærkninger og ændringer af lokalplanen

Der er modtaget 15 indsigelser/bemærkninger til planerne og miljørapporten. Seks bemærkninger er fra myndigheder og forsyningsselskaber, én indsigelse er fremsendt af Lokalråd for [adresse], og de resterende otte er fra borgere i området.

Hovedemnerne i borgernes indsigelser er bekymring for vildtets passage og påvirkning af dyrelivet, påvirkning af landskabet og ønsker om flere rækker beplantningsbælte for at afskærme anlægget, værditab og støj fra solcellerne.

Michelle Jensen passager er sikret med flere vildtpassager og brede beplantningsbælter. Det aktuelle projekt er delt op i flere delområder af begrænset størrelser og sammen med den skærmende bevoksning og de foreslåede korridorer vurderes det, at den samlede konsekvens for større pattedyr vil være begrænset.

Anlægget vil medføre en ændring af oplevelsen af landskabet, og de nye beplantningsbælter, herunder særligt udvidede beplantningsbælter mod nære naboer sikrer, at den visuelle påvirkning reduceres til et acceptabelt niveau. Afstanden fra boliger og eksisterende beplantning, har været udslagsgivende for, hvor mange rækker beplantningsbælterne består af.

I henhold til lov om vedvarende energi er det muligt at søge om værditabserstatning, hvis man mener, at ens ejendom vil tabe i værdi.

Støjberegningerne i miljørapporten viser, at de vejledede grænseværdier er overholdt med en god margen til boliger i området.

På baggrund af indsigelserne, anbefaler Teknik & Miljø, at der i lokalplanens redegørelse tilføjes, at de dele af kulturmiljøet, der berøres af projektet, kun indeholder overpløjede gravhøje, og kulturmiljøet påvirkes derfor ikke væsentligt.

Derudover rettes et kort i miljørapporten, der ved en fejl har en forkert signatur.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

Udover den lovbestemte Grøn Pulje, som opstiller skal indbetale til og som kommunen administrerer, opretter opstiller en fond til udvikling af det nære lokalområde. I anlæggets levetid indbetales 150.000 kr. årligt, og fonden administreres af lokalrådet. Opstiller vil desuden udbyde ca. 20 % af anlægget i andele. Husstande inden for 2 km af anlægget vil således kunne købe op til 100 andele i projektet med en anslået værdi på 500.000 kr.

[adresse]Frafaldserklæring

Lokalplanområdet forbliver i landzone, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Solcelleanlægget vil kunne producere ca. 128.700 MWh om året, hvilket svarer til ca. 25.000 husstandes årlige el-forbrug. Det svarer til 463 Tj. I forhold til målet i klimaplanen, svarer det til ca. 21% for lokalt produceret vedvarende energi i 2030.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

Teknik- og Miljødirektøren indstiller, 21. november 2023, pkt. 251:

at udvalget anbefaler over for byrådet, at lokalplan nr. 1394 og tillæg nr. 28 til [adresse] 2021-2033 vedtages endeligt med de af forvaltningen indstillede ændringer,

at indsigelserne ikke har givet anledning til at anbefale tilføjelser i miljø- og miljøkonsekvensrapporten og ændringer af § 25-tilladelsen,

at den sammenfattende redegørelse af miljøvurderingen godkendes endeligt,

at der gives § 25-tilladelse efter miljøvurderingsloven til projektet, og

at indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

Beslutning fra Teknisk Udvalg, 21. november 2023, pkt. 251:

Anbefalet.

Boris Søndergaard stemte imod, idet han ønsker konkrete retningsliner for opsætning, nedtagning og drift af VE-anlæg, samt eventuel værditab for omlægning af jord og bygninger.

Boris Eriksen var fraværende.

Beslutning fra Økonomiudvalget, 5. december 2023, pkt. 247:

Anbefales.
Boris Søndergaard stemmer imod.

### Beslutning

Ludvig Jepsen fremsatte på vegne af Danmarksdemokraterne følgende ændringsforslag:

”At sagen godkendes med supplerende vilkår om, at delområde 3 og 4, skal øst-vest gennemskæres af mindst 2 stk. mindst 5 meter brede beplantningsbælter, der tilstræbes mindst 6 meter høje, og placeres hensigtsmæssigt sådan, at solcellernes visuelle påvirkning af landskab og naturområder mindskes.”

For ændringsforslaget stemte Ludvig Jepsen.

Imod ændringsforslaget stemte resten af byrådet.

Ændringsforslaget er hermed bortfaldet.

For hovedforslaget stemte et flertal på 28 medlemmer: Lucas Kjær, Camilla Laursen, Winni Steffensen, Alvin Madsen, Curt Toft, Frederikke Olesen, Johnnie Clausen, Ludvig Olsen, Poul Dam, Morten Christensen, Mads Lauritsen, Tim Jacobsen, Oscar Andersen, Tina Nielsen, Abelone Christensen, Yngve Jensen, Kent Brandt, Doris Lassen, Kenn Klausen, Vagn Nielsen, Boris Eriksen, Mikael Mikkelsen, Herbert Simonsen, Yrsa Jensen, Birte Laursen, Randi Pedersen, Josephine Karlsen, Bertil Bruun.

Imod hovedforslaget stemte et mindretal på 2 medlemmer: Boris Søndergaard og Anna Svendsen.

Ludvig Jepsen undlod at stemme.

Fraværende: Ludvig Olsen. I stedet mødte Zacharias Lauridsen.